
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

  privind aprobarea înfiinţării şi funcţionării Pieţei ţărăneşti de tip volantă în Municipiul Timişoara, zona Soarelui (strada Oglinzilor), înscrisă în CF nr. 425289, Timişoara 

Descrierea situaţiei actuale :

Oraşul Timişoara va fi Capitala Culturală Europeană în 2021 şi în conformitate cu obietivele asumate, activităţile desfăşurate de oraşul Capitală Europeană a Culturii se urmăreşte îmbunătăţirea sferei de cuprindere, diversitatea şi dimensiunea europeană ale ofertei culturale. 
O dată cu câştigarea titlului de Capitală Europeană a Culturii în 2021, Timişoara şi-a asumat posibilitatea de a găzdui diverse evenimenete culturale şi participarea unui număr foarte mare de turişti care vor vizita şi tranzita municipiul de pe Bega. 
Deşi nu se confundă cu Programul Capitală Europeană a Culturii în care Timişoara este înscris ca oraş candidat pentru anul 2021, Strategia culturală a Municipiului Timişoara 2014-2024 sprijină candidatura Timişoarei prin viziunea şi măsurile propuse pe termen lung. 
De altfel, strategia culturală a oraşului este o condiţie necesară dosarului de candidatură. Unele principii care au stat la baza elaborării strategiei culturale sunt: construirea de punţi de comunicare şi colaborare între administraţia publică, sectorul cultural şi creativ şi alţi factori interesaţi; ideea de cultură cuprinde fenomene contemporane ale expresiilor culturale, cum ar fi street art şi industriile creative. 
          Pieţele ţărăneşti de tip volante sunt adunări de agricultori care pun la vânzare produsele pe tarabe sau standuri.
         De obicei,acestea se desfăşoară în aer liber,dar uneori pot fi şi în interiorul unei clădiri.
Aceste pieţe au program regulat, care poate varia de la una la mai multe zile pe săptămână. 
Consumul  de produse locale recâştigă popularitate, mai ales în mediul urban.
	










Concluzii:

	Având în vedere cele prezentate mai sus , considerăm necesară iniţierea unui proiect de hotărâre privind aprobarea înfiinţării şi funcţionării Pieţei ţărăneşti de tip volantă în Municipiul Timişoara zona Soarelui (strada Oglinzilor), înscrisă în CF nr. 425289, Timişoara.

